שירי אפלבי

**שירי פרידה אפלבי** (באנגלית: **Shiri Freda Appleby**; נולדה ב-7 בדצמבר 1978) היא שחקנית ובמאית טלוויזיה יהודייה-אמריקאית, מוכרת בשל השתתפותה בסדרה "רוזוול" בתור ליז פרקר, ובסדרה "Unreal" בתור רייצ'ל גולדברג.

## ביוגרפיה
אפלבי נולדה בלוס אנג'לס, קליפורניה, לדינה ולג'רי אפלבי. אמה, דינה אפלבי (לבית בואדר), ישראלית-צברית למשפחה יהודית-ספרדית ממרוקו שהתיישבה בנתניה, והייתה מורה בבית ספר עברי בלוס אנג'לס. אביה אמריקאי וממשפחה יהודית-אשכנזית. היא ואחיה הצעיר איוון גדלו במשפחה שומרת כשרות, היא למדה בבית ספר עברי, ואף חגגה בת מצווה.

בשנים 1998–1999 למדה לתואר בספרות אנגלית באוניברסיטת דרום קליפורניה. ב־2010 בזמן צילומי "חיים בלתי צפויים", היא החלה ללמוד לתואר בפסיכולוגיה באוניברסיטת פיניקס (אנ') המקוונת, אותו השלימה לאחר כשנה וחצי.

## קריירה

אפלבי התחילה את דרכה בגיל ארבע, בפרסומות שונות למוצרים כמו צ'ריוס ו־M&M's. לאחר כחמש שנים התחילה את דרכה כשחקנית בטלוויזיה, בהתחלה כשחקנית אורחת בתוכניות אמריקאיות מפורסמות כמו "שלושים ומשהו" (Thirtysomething), "דוגי האוזר", "ER", "משמר המפרץ", "זינה הנסיכה הלוחמת", "הרקיע השביעי", "בוורלי הילס 90210" ועוד.

בשנת 1999, בגיל 21, שיחקה לראשונה בתפקיד קבוע וראשי בסדרת הטלוויזיה "רוזוול", שם גילמה את ליז פארקר.

ב־2006 לקחה חלק בסדרת הטלוויזיה מבית ABC "שש מעלות" (Six Degrees), ושיחקה בסרט "אני ריד פיש" בכיכובו של ג'יי בארושל. לאחר מכן לקחה חלק בסדרה "לאהוב ולמות" (To Love and Die).

אפלבי לקחה חלק בכ-13 סרטים, בהם "אהבה מהי" (What Love Is) לצד קובה גודינג ג'וניור ואן הייש; "לאהוב כמו הרוח" (Love Like Wind); "המלחמה של צ'ארלי וילסון" (Charlie Wilson's War), לצד טום הנקס וג'וליה רוברטס.

ב־2008 קיבלה אפלבי תפקיד חוזר וקבוע בעונה ה-15 של הסדרה "ER", ושיחקה בסרט הטלוויזיה "לאהוב ולמות" בתפקיד של המתנקשת הילדי יאנג.

ב־2010 כיכבה אפלבי בסדרת הדרמה "חיים בלתי צפויים", שם גילמה את קייט קסידי. בשנת 2013 שיחקה בסרט הקומדיה "All American Christmas Carol" ("מזמור חג מולד כל-אמריקאי") לצדה של טארין מנינג.

בשנים 2013–2014 שיחקה בארבעה פרקים בסדרה "בנות" של רשת HBO, וגילמה את נטליה.

בשנת 2015 החלה אפלבי לככב בסדרת הדרמה "Unreal" ברשת לייפטיים, בתור רייצ'ל גולדברג, עד לסיום הסדרה בתום עונתה הרביעית ב-2018.

בשנת 2022 ביימה פרק בודד (פרק 10) מתוך הסדרה הקומית "Maggie" של רשת הולו. 

בשנים 2023–2024 ביימה ארבעה פרקים בסדרה "המשוחרר" של רשת הולו. 

## חיים אישיים
ביולי 2012 התארסה אפלבי לבן זוגה במשך כשנתיים, השף והמסעדן היהודי-אמריקאי ג'ון שוק, במהלך חופשה באי ונטוטנה (אנ') באיים הפונטיניים באזור איטליה. בתם הבכורה נולדה ב־23 במרץ 2013, והם התחתנו לאחר מכן. ב-17 בדצמבר 2015 נולד להם בן.

## פילמוגרפיה
### קולנוע

### טלוויזיה

### כבמאית

* 2016–2018: Unreal  - 4 פרקים
* 2019: שקרניות קטנות: הפרפקציוניסטיות - פרק אחד
* 2019: קל כנוצה (אנ') - 2 פרקים
* 2019–2020:  רוזוול, ניו מקסיקו - 2 פרקים
* 2020–2021: מעורבת-כזה (אנ')- 2 פרקים
* 2021: *Queens* - פרק אחד 
* 2021–2022: שנות הקסם (אנ') - 2 פרקים
* 2021–2022: ניו אמסטרדם - 3 פרקים
* 2021–2024: בוגרת-כזה - 8 פרקים
* 2022: שחור-כזה - פרק אחד
* 2022: *Maggie* - פרק אחד
* 2022–2023: שלדון הצעיר - 4 פרקים
* 2023: מינקס - פרק אחד
* 2023–2024: המשוחרר (אנ') - 4 פרקים

## קישורים חיצוניים

* 
* 
* 

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:במאיות טלוויזיה יהודיות אמריקאיות
קטגוריה:אמריקאיות ממוצא ישראלי
קטגוריה:אמריקאים ממוצא ישראלי
קטגוריה:אמריקאים ממוצא יהודי-מרוקאי
קטגוריה:בוגרי אוניברסיטת פיניקס
קטגוריה:אמריקאיות שנולדו ב-1978
קטגוריה:אמריקאים שנולדו ב-1978